पाएं अपने शहर की ताज़ा ख़बरें और फ्री ई-पेपरडाउनलोड करें
बेगूसराय में 2 दिन बाद जिस घर में शहनाई गूंजने वाली थी, वहां आज अर्थी उठ रही है। शनिवार सुबह समस्तीपुर से अपने छोटे भाई शादी की खरीदारी करने बेगूसराय आए युवक को अपराधियों ने लूटपाट के दौरान गोली मारकर मौत के घाट उतार दिया। घटना चकिया ओपी क्षेत्र के सिमरिया घाट की है। हत्या के बाद इलाके में हड़कंप मच गया। आसपास के लोगों की भीड़ जुट गई। आक्रोशित लोग पुलिस से हत्यारे की गिरफ्तारी की मांग करने लगे।
इधर, घटना की सूचना मिलते ही पुलिस मौके पर पहुंच गई। पुलिस ने शव को कब्जे में लेकर पोस्टामार्टम के लिए भेज दिया। पुलिस के अनुसार लूटपाट का विरोध करने पर अपराधियों द्वारा युवक की हत्या की बात सामने आ रही है। कुछ लोगों से पूछताछ की जा रही है। मामले में आगे की कार्रवाई की जा रही है।
मृतक की पहचान समस्तीपुर के हसनपुर थाना क्षेत्र अंतर्गत वार्ड संख्या 9 मल्हीपुर निवासी गंगा प्रसाद चौधरी के पुत्र रमेश चौधरी (40) के रूप में हुई है। घटना के बाद घरवालों का रो-रोकर बुरा हाल है। स्थानीय लोग पुलिस से हत्यारे की गिरफ्तारी की मांग कर रहे हैं।
3 मई को थी छोटे भाई की शादी
परिजनों ने बताया कि मृतक के छोटे भाई रूपेश चौधरी की शादी 2 दिन बाहर यानी 3 मई को थी। शादी समारोह में सामान की खरीदारी को लेकर रमेश रिजर्व गाड़ी से हसनपुर से सिमरिया आया था। इसी दौरान बाइक सवार अपराधी वहां आए और हथियार के बल पर लूटपाट करने लगे। रमेश ने जब विरोध किया तो अपराधियों ने गोली मारकर उसकी हत्या कर दी।
लगतार हो रही वारदात से लोगों में आक्रोश
बेगूसराय में लगातार हो रही हत्या से लोगों में आक्रोश है। लोगों पुलिस की कार्यशैली पर सवाल उठा रहे हैं। उनका कहना है कि अपराधियों ने पिछले एक सप्ताह 3 लोगों की हत्या कर दी, जबकि 3 लोगों अभी भी मौत से जंग लड़ रहे हैं। पुलिस के वरीय अधिकारी इस मामले को गंभीरता से लें और अपराधियों की जल्द से जल्द गिरफ्तारी करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva hin_Deva hin_Deva zho_Hant eng_Latn